BlackKakapo/recipes-ro huggingface dataset:
Varza calita cu carne 

Ingrediente:
● Carne - 1 kg  (oricare preferati, mai jos am folosit fleica de porc)
● Ulei - 50 ml 
● Ceapa - 1 buc 
● Bulion / pasta de rosii - 3 linguri  (puteti combina si pasta de ardei, daca aveti)
● Varza alba - 2 kg 
● Sare - 1 lingura  (reglati dupa gust)
● Piper negru macinat - 0.25 lingurite  (plus, si optional, alte condimente preferate - marar, cimbru, boia etc)
● Frunza de dafin - 2 buc 

Mod de preparare:
1. Taiati carnea cuburi mari si o puneti la calit in tuci/cratita, impreuna cu uleiul.
In aceasta reteta eu folosesc o cratita-tuci mare, de 7 litri volum, ca sa am loc de amestecat bine toate ingredientele. Daca aveti cratita mai mica, micsorati proportional ingredientele - varza are nevoie sa se caleasca in mai mult loc si spatiu, altfel riscati sa nu iasa la fel de buna.
2. Cand carnea incepe sa se gateasca bine, fac focul mic si pun capacul pe cratita. Si las asa sa se gateasca domol, in aburi si zeama lasata, pana carnea este moale si gatita bine.
Acest truc este valabil pentru orice tip de carne care necesita gatire mai lunga - porc, vita, etc. Daca folositi pui din comert, este suficient sa-l caliti simplu in ulei, pana se rumeneste si fara sa folositi capacul.
3. Dupa ce carnea este moale si bine gatita, scot capacul, dau focul mai mare si las pana se evapora toata zeama, iar bucatile de carne incep sa se rumeneasca.
4. Peste carnea rumenita adaugati o ceapa taiata bucatele mici, amestecati periodic si lasati la calit 5 minute.
5. Acum e timpul sa adaugati pasta de tomate/bulionul - amestecati si mai lasati 5-10 minute la calit.
6. Intre timp taiati varza bucati medii - mie imi place sa nu fie taiata foarte marunt, dar asta e doar preferinta personala.
Adaugati o tura de varza in cratita cu carne, cat are loc.
7. Puneti imediat capacul si lasati asa la foc mare sa se abureasca si sa scada in cratita.
8. Apoi dati capacul la o parte, amestecati bine.
Deasupra mai puneti o tura de varza cruda taiata, pana se umple cratita, puneti capacul, aburiti 5 minute, amestecati apoi.
Repetati pana terminati varza sau aceasta nu mai incape in cratita dupa amestecare/aburire. Totul depinde de tipul de varza - cea de vara scade foarte mult, iar varza de iarna este mai tare si scade mai putin.
9. Dupa ce toata varza a ajuns in ceaun, puneti capacul, dati focul spre mediu-mic si lasati sa se gateasca incet. Asa se abureste, lasa zeama si nu e nevoie sa puneti apa in plus.
Amestecati periodic in cratita, verificati/gustati periodic din varza - cand devine gatita si moale, dati capacul la o parte de pe oala.
10. Acum o potriviti de sare si mirodeniile preferate - piper negru macinat, frunze de dafine, boia, etc.
Amestecati bine, lasati inca 5 minute pe aragaz, apoi inchideti focul si lasati-o fara capac sa se patrunda inca 20-30 de minute inainte de servire.
Este fantastic de buna, o puteti combina cu orice, dar noi o preferam simpla, cu paine de casa.
Pofta Buna!
Pancakes rapide, la tava Reteta  

Ingrediente:
● Faina - 300 g 
● Praf de copt - 12 g 
● Bicarbonat de sodiu - 3 g 
● Sare - 0.5 lingurite 
● Zahar - 100 g  (sau mai putin)
● Lapte batut/iaurt/chefir - 450 g 
● Oua - 4 buc 
● Esenta de vanilie - 1 lingurita 
● Unt topit - 50 g 
● Fructe - 400 g  (oricare va plac, sau ciocolata bucatele, unt de arahide, etc - pentru topping)

Mod de preparare:
1. Intr-un bol mare amestecati 300g de faina, 12g praf de copt, 3g bicarbonat, 0.5 lingurita de sare si 100g de zahar.
2. In alt bol mixati 450g de kefir, 4 oua si 1 lingurita esenta de vanilie.
3. Adaugati aici combinatia de faina de la pasul 1, amestecati putin.
4. Turnati 50g de unt topit si putin racorit.
5. Amestecati cu un tel, sa fie aluatul uniform.
6. Turnati-l in tava mare de cuptor(cea de cuptor clasic), asternuta cu hartie de copt si distribuiti uniform cu lingura.
7. Recomand sa delimitati cu vraful cutitului zonele in care veti pune diverse umpluturi.
Va fi mai usor sa va orientati cand le aranjati si va arata mai bine clatita finala.
8. Am pus aici afine si fulgi de ciocolata(puteti sa taiati bucatele mici o tableta simpla de ciocoalata, daca nu aveti fulgi).
9. In alte 2 zone am pus felii de banane(recomand sa fie taiate mai gros) si felii de mere.
10. Peste mere am presarat putin zahar brun si scortisoara, a fost o combinatie foarte reusita si apreciata.
11. Coaceti acest pancake gigantic in cuptorul preincalzit la 220 grade, timp de 20-25 de minute.
Cand este gata, lasati pe masa 10 minute, sa se racoreasca putin.
12. Dupa acest timp taiati patrate mai mari sau mai mici de pancakes.
13. Le savurati simple, sau cu miere, sirop de artar, sosuri de fructe, de ciocolata, dulceata preferata, etc.
Pofta Buna!
Prajitura cu ciocolata si bilute de cocos 

Ingrediente:
● Branza de vaci - 250 g 
● Nuca de cocos - 50 g 
● Zahar - 160 g  (50g pt bilute, 60g pt blat si 50g pt glazura)
● Oua - 6 buc  (4 oua pt blat si 2 galbenusuri pt bilute)
● Amidon alimentar - 5 linguri  (3 linguri pt bilute si 2 linguri pt blat)
● Ciocolata neagra/amaruie - 150 g  (50g pt blat si 100g pt glazura)
● Faina alba calitate superioara - 2 linguri 
● Cacao pudra - 3 linguri 
● Lapte - 120 ml 
● Unt - 25 g 
● Sare - 0.25 lingurite  (un varf de lingurita de sare pt blat)
● Praf de copt - 0.25 lingurite  (un varf de lingurita)
● Esenta de vanilie - 1 buc 

Mod de preparare:
1. Se amesteca 250g de branza+50g cocos + 50g zahar + 2 galbenusuri + 3 linguri fara varf de amidon.
2. Formati bilute din aceasta compozitie si le aranjati intr-o tava  asternuta cu hartie de copt si aceasta unsa cu putin unt. Tava trebuie sa fie de 26-28 cm diametru.
3. Apoi amestecati ingredientele uscate pt blat  - 2 linguri faina +2 linguri amidon + 3 linguri cacao + un praf de sare + un varf de cutit de praf de copt
4. Apoi mixati 4 oua cu 60g de zahar.
5. Apoi adaugati 50g de ciocolata topita pe aburi sau la microunde, la fel si esenta de vanilie - mixati bine.
6. Acum combinati compozitia de mai sus cu ingredientele uscate amestecate mai inainte. Acesta va fi blatul prajiturii.
7. Turnati aceasta compozitie peste bilutele de branza, daca nu reusiti sa le acoperiti perfect luati o lingurita si turnati cate putin aluat pe fiecare bila de branza. Sa fie acoperite toate cu aluat. Dati tava la cuptor, la 180 grade pentru 30-35 de minute.
8. Cam asa arata blatul gata copt al prajiturii - il lasati putin deoparte si pregatiti glazura.
9. Intr-un castron/ibric se pun laptel, 50g de zahar si 25 de unt. Amestecati si cand incepe sa fiarba lasati cateva minute sa fiarba incet.
10. Adaugati ciocolata rupta bucatele, amestecati bine cu telul ca sa se dizolve complet ciocolata si compozitia devine cremoasa si uniforma.
11. Turnati glazura fierbinte peste prajitura calda, lasati sa se raceasca complet prajitura si apoi taiati.
12. Si aici o sectiune, arata bestial si de senzatie pe orice masa festiva si gustul este la fel - v-o recomand cu incredere.
Pofta Buna!
Pui la cuptor cu cartofi - reteta greceasca 

Ingrediente:
● Pui (intreg, grill) - 1 buc  (a avut vreo 2kg puiul meu)
● Cartofi albi/galbeni - 2 kg  (daca aveti tava mai mica puneti 1 kg, atat cat sa incapa bine in tava dar nici supraaglomerat)
● Ulei de masline extravirgin - 0.5 pahare 
● Vin alb demisec - 0.5 pahare 
● Apa - 1.5 pahare 
● Usturoi - 1 buc  (adica o capatana mare, intreaga)
● Lamaie - 0.5 buc 
● Sare - 1 lingura 
● Oregano uscat - 1 lingura 

Mod de preparare:
1. Mai intai spalati si curatati bine puiul, apoi il asezati cu pieptul in jos intr-o tava adanca de cuptor. 
Marimea tavii o alegeti asa ca sa va incapa puiul si cantitatea de cartofi pe care o doriti. Eu am avut tava mare si am pus 2kg de cartofi pe langa, daca aveti tava mai mica puneti 1kg.
2. Luati o capatana mare de usturoi, scoateti toate cojile de la suprafata, curatati bine de impuritati si spalati. Eu am cojit putin si atent chiar cateii, dar fara sa-i scot de pe cotor. Bagati aceasta capatana de usturoi in burta puiului din tava.
3. Cartofii, spalati si curatati de coaja, i-am taiat sferturi si am pus in tava pe langa pui.
4. Acum turnati peste pui si cartofi uleiul de masline.
5. Turnati vinul si apa in tava, peste cartofi.
6. Tot in tava si cartofi stoarceti zeama de la o jumatate de lamaie.
7. Iarasi peste pui si cartofi presarati sarea.
8. La fel peste pui si cartofi presarati oregano.
9. Si gata, asta a fost tot!
Acum punem puiul asa neacoperit in cuptorul preincalzit la 180 de grade pentru 1 ora.
10. Dupa 1 ora puiul arata cam asa, mai ramane putina zeama si apa in tava, asa si trebuie. Daca cumva s-a evaporat prea repede mai adaugati inca o jumatate de pahar de apa.
11. Atent si ajutandu-va cu 2 furculite intoarceti puiul cu pieptul in sus.
Mai puneti tava la cuptor pentru inca 40 de minute, pana tot puiul se rumeneste frumos. Recomand periodic, cu ajutorul pensulei, sa-l mai ungeti cu grasimea din tava, asa se va rumeni mai uniform.
12. Cam asa arata puiul meu gata, l-am mutat impreuna cu cartofii pe un platou(daca il gatiti in tava de sticla sau ceramica puteti sa-l serviti direct, fara sa-l mutati).
Neaparat deasupra stropiti cu uleiul din tava si lasati-l vreo 15 de minute sa se "odihneasca" inainte de servire.
13. Nu uitati si de ustuoiul copt din burta puiului, il scoateti atent si scobiti cu lingurita miezul moale, il amestecati cu putin ulei din tava cu pui si ungeti cu el carnea din farfurie. Eu as recomanda sa coaceti chiar 2 capatani, este prea bun!
Am avut o cina minunata, am savurat puiul pana la ultima bucatica, chiar ne-am lins si pe degete :))
Pofta Buna!
Kanape-uri cu Sprot afumat 

Ingrediente:
● Sprot afumat in ulei(conserva de 160g) - 1 buc 
● Paine - 1 buc  (alegeti paine pentru toast sau cu miezul mai dens)
● Unt - 100 g  (sau maioneza)
● Rosii - 2 buc 
● Verdeata (marar, patrunjel) - 1 buc  (1 legatura, puteti adauga si ceapa rosie felii f.subtiri)

Mod de preparare:
1. Taiati painea triunghiuri, daca nu este foarte densa la miez ar fi bine s-o uscati putin pe o tigaie.
2. Se unge fiecare felie cu maioneza sau unt.
3. Puneti pestele pe latura mai lunga a triunghiului.
In partea opusa o felie de rosie - aici am pus o jumatate de rosie cherry.
4. Infrumusetati cu verdeata si feliute de ceapa rosie dupa preferinta.
5. Si repede la masa cu ele :)
Pofta Buna!
Somon in crusta de patrunjel, la cuptor 

Ingrediente:
● File de somon proaspat - 500 g 
● Patrunjel - 2 legaturi  (2-3 legaturi, cu cat mai mult cu atat mai bine)
● Rozmarin - 4 buc  (este optional)
● Ulei de floarea soarelui - 3 linguri  (eu am pus ulei de masline aromat cu lamaie)
● Sare,piper - 1 lingurita 
● Ierburi de provence - 1 lingurita  (este optional - se mai gasesc si ca "verdeturi italiene")

Mod de preparare:
1. O noua provocare si produse noi de experiementat.
2. Somonul l-am curatat de solzi sub jet de apa rece.
3. Apoi l-am filetat. 
O parte din file am congelat, aici am folosit jumatate dintr-un file taiat bucati cam de 3 cm latime.
4. Intr-o tava de cuptor(aici este o tava din sticla termorezistenta) puneti firele de rozmarin, daca nu aveti puneti fire de patrunjel.
5. Aranjati bucatile de somon cu carnea in sus, pielea sa fie pe patul de rozmarin/patrunjel.
6. Presarati pe file sare, piper, ierburi de Provence si stropiti totul cu putin ulei.
7. Apoi presarati pestele cu  patrunjel tocat marunt - da o faceti bine, sa fie cat mai multa verdeata, ca o crusta.
8. Acoperiti tava cu o folie de aluminiu si o puneti la cuptor preincalzit la 200 grade pentru 35-40 de minute.
9. Aveti grija sa nu tineti mai mult de atat somonul la cuptor - se va usca si nu va mai fi foarte fraged.
10. Serviti imediat cu lamaie si orice garnitura preferata - va asigur ca este ceva genial, un gust perfect si pestele aromat, fraged.
Puteti sa faceti si un Sos Olandez aici, se potriveste perfect.
Pofta Buna!
Piept de pui cu sos de usturoi si cascaval la cuptor 

Ingrediente:
● Piept de pui - 2 buc 
● Smantana - 1 pahar 
● Cascaval clasic - 150 g 
● Usturoi - 3 buc  (adica 3 catei)
● Sare - 1 lingurita 
● Piper negru - 0.25 lingurite 

Mod de preparare:
1. Fiecare bucata de piept se spala bine, se taie in fileuri mari, cam in 4-5 parti fiecare. Se pun intr-o tava de cuptor de marime medie, putin adanca.
2. Smantana se amesteca cu usturoiul pisat, sarea si piperul negru.
3. Ungeti bine bucatile de pui cu sosul de smantana, apoi radeti cascavalul deaspura.
4. Lasati tava la cuptor la foc mediu, pana se rumeneste bine - aproximativ 45-50 de min.
5. Se servesc calzi cu o garnitura preferata.
Pofta Buna!
Prajitura cu cocos, de post Reteta  

Ingrediente:
● Nuca de cocos - 1 pahar  (Am masurat totul cu paharul de 250 ml, la restul ingredientelor folositi acelasi pahar.)
● Zahar - 1 pahar 
● Faina alba calitate superioara - 1 pahar 
● Lapte de soia - 1 pahar  (sau lapte de orez)
● Praf de copt - 1 buc  (1 plic)
● Cacao pudra - 1 lingura 
● Esenta de vanilie - 1 buc 

Mod de preparare:
1. Intr-un bol mai mare amestecati ingredientele uscate - faina, nuca de cocos, zaharul si praful de copt.
2. Adaugati la aceasta compozitie laptele de soia si esenta de vanilie, amestecati bine - si gata aluatul!
3. Turnati 2/3 din acest aluat intr-o tava asternuta cu hartie de copt (sau unsa cu ulei si tapetata cu faina) - tava mea a fost de 28 cm diametru.
In restul de aluat adaugati cacao si amesteacti bine sa se uniformizeze.
4. Turnati cimpozitia cu cacao in tava - distribuiti cu o lingura pe toata suprafata apoi cu o scobitoare sau cutit intindeti atent - sa faceti un fel de zebra mai impresionista :)
5. Puneti tava la cuptor pentru aproximativ 40 de minute la 200 de grade. O scoateti cand trece testul scobitorii si este putin rumena - aveti grija cu rumenitul, daca o lasati prea mult va fi mai uscata, deci trebuie sa fie usor rumena.
6. O lasati sa se raceasca complet, apoi o portionati si serviti cu mare placere.... si asta nu-i o forma de a incheia reteta - este chiar o placere - a placut la toti musafirii mei care au gustat-o, mai ales la copii.
Pofta Buna!
7. Si aici o poza bonus :)
Deci vedeti ca se prepara atat de simplu ca si un copil o poate face.
(Este aceeasi prajitura doar ca am facut-o alta data, in alt bol si m-a ajutat Sofia)
Panna Cotta cu Dovleac 

Ingrediente:
● Smantana dulce pentru gatit -25-32% - 500 ml 
● Piure de dovleac - 300 g  (vedeti in pasi detalii cum il pregatesc si conservez eu in casa)
● Zahar - 150 g  (recomand sa folositi orice alt indulcitor preferati,de ex. eu pun xylitol, stevie, erithritor sau tagatose(le folositi dupa gust, pentru ca indulcesc diferit))
● Gelatina - 20 g 
● Esenta de vanilie - 1 lingurita 
● Scortisoara macinata - 0.5 lingurite  (puteti adauga si alte mirodenii va plac - eu mai pun un varf lingurita de curcuma/turmeric, pentru un plus de culoare si gust)

Mod de preparare:
1. In primul rand preparati piureul de dovleac - toate detaliile in Reteta de Dovleac la congelator cum il prepar pe aburi, la cuptor sau fiert.
Masurati intr-o farfurie 300g de piure, separati vreo 2 linguri intr-o parte, veti vedea mai jos pentru ce anume.
2. Intr-un vas sau pahar gradat masurati 500ml de smantana dulce lichida.
3. Adaugati granulele de gelatina uscata, amestecati bine si lasati 30-60 minute sa se umfle.
4. Dupa acest timp observati cum au crescut in volum fulgii de gelatina.
Mutati compozitia de frisca intr-o cratita si puneti pe aragaz.
5. Incalziti la foc mediu si amestecati periodic - fulgii de gelatina trebuie sa se dizolve complet dar aveti grija sa nu fierbeti amestecul. El aproape ajunge la fierbere cand se dizolva complet si gelatina.
Cand amestecati cu lingura observati daca smantana devine lichida si uniforma.
6. Acum luati cratita de pe foc, adaugati piureul de dovleac dar fara cele 2 linguri lasate la o parte in farfurie.
7. Acum puneti zaharul/indulcitorul dupa gust, esenta de vanilie, scortisoara si turmeric/curcuma daca aveti.
8. Pasati bine cu blenderul vertical toata compozitia, aici e pasul meu preferat  - obtinem o compozite de culoare foarte frumoasa cu textura uniforma si matasoasa.
9. Turnati crema in pahare, puteti obtine aici 6-8 portii.
10. Acum luati cele 2 linguri din dovleacul lasat la o parte si cu o lingurita puneti in mijlocul fiecarui pahar cu crema cate putin piure.
El putin se lasa in jos si se formeaza ca o umplutura surpriza cand il veti servi. Noua ne place mult anume asa preparat, dar puteti omite sau inlocui cu niste caramel dens, gem preferat, etc.
11. Acoperiti paharele cu niste bucati de folie alimentara si le puneti pentru minim 2-3 ore la frigider.
12. Este desertul nostru preferat in aces sezon - delicios, cremos, matasos, usor si foarte colorat, merge minunat la cafeaua de dimineata!
Pofta Buna!
Cartofi noi la cuptor Reteta  

Ingrediente:
● Cartofi noi - 1.5 kg 
● Ulei de floarea soarelui - 100 ml 
● Piper negru - 0.5 lingurite 
● Boia de ardei rosu dulce - 1 lingurita 
● Praf de curry - 1 lingurita  (sau boia de ardei, este optional, dar da un gust superb)
● Ierburi diverse - 2 linguri  (Folositi si ierburi uscate si proaspete - patrunjel, busuioc, rozmarin, marar, etc . Puneti ce aveti in casa si va place.)

Mod de preparare:
1. Cartofii se spala si se curata f.bine - se pun intr-un castron mare, unde sa-i amestecati cu restul ingredientelor.
2. Adaugati peste ei uleiul(din abundenta), piperul, curry si boia.
3. Apoi adaugati verdeturile - proaspete sau uscate - cele proaspete le spalati si rupeti cu mainile(sau taiati marunt). Amestecati bine toate ingredientele, astfel incat fiecare cartof sa fie acoperit cu ulei si mirodenii.
4. Ungeti tava de cuptor cu ulei si aranjati cartofii in ea, intr-un singur strat. Turnati atent o ceasca de apa, ca sa nu spalati ierburile de pe cartofi.
5. Se acopera cu folie de aluminiu si se da la cuptor la temperatura medie.
In reteta Video nu am folosit folie, ies la fel de buni si fara ea.
6. Peste o jumatate de ora scoateti folia si lasati cartofii sa prinda crusta, inca o ora.
7. Ii scoateti din cuptor,presarati sare dupa gust si cu o spatula sau lingura ii luati din tava.
Sunt sigura ca o sa va placa, sunt foarte buni calzi ca si garnitura la carne sau salata de legume proaspete(rosii, castraveti, varza, etc) si cu branza.
Nu-mi amintesc exact sursa retetei, am vazut-o undeva pe net si nu o mai gasesc.
Pofta Buna!
Pate de naut cu ton 

Ingrediente:
● Naut fiert - 400 g 
● Ton in ulei de masline la conserva - 1 buc  (conserva de 160g - aproximativ)
● Rosii uscate in ulei de masline - 6 buc 
● Ulei de masline extravirgin - 4 linguri 
● Usturoi - 1 buc  (1 catel)
● Masline fara samburi - 1 lingura 
● Lamaie - 0.5 buc  (sucul de la ea)
● Patrunjel verde - 1 legatura 
● Sare,piper - 1 lingurita 

Mod de preparare:
1. Puneti toate ingredientele intr-un robot de bucatarie, sau le mixati cu un blender vertical.
Si pasati bine pana la cat de marunt vreti sa fie pate-ul. Mai potriviti de lamaie, sare si piper.
2. Il puneti intr-un bol, nivelati si lasati la frigider 1-2 ore.
Si gata, serviti ca aperitiv sau dimineata pe paine, oricum este f.aromat si delicios.
Pofta Buna!
Orez fiert bob cu bob 

Ingrediente:
● Orez - 1 pahar  (pot fi gatite si 2 pahare la aceasta cantitate de apa - 1 pahar=250ml)
● Apa - 4 l 
● Sare - 1 lingura 
● Ulei - 2 linguri  (de masline sau f.soarelui, oricare preferati)

Mod de preparare:
1. Masurati orezul cu un pahar si il puneti intr-un bol adanc pentru spalare.
La aceasta cantitate de apa puteti pune maxim 2 pahare de orez, minim cat vreti.
2. Turnati apa in cratita si o puneti la fiert. Eu folosesc una de 5 litri.
Ideea este sa avem mai multa apa in raport cu orezul, asa se scoate amidonul si orezul este nelipicios.
3. Pana fierbe apa spalati orezul in cateva ape.
4. Cand incepe sa fiarba apa adaugati sarea, orezul si amestecati bine.
Cum iarasi da in clocot faceti focul mic si lasati sa fiarba domol. Mai amestecati periodic.
5. Cam dupa 2-3 minute de fiert orezul este cam asa, bobul inca intreg si crud.
6. Dupa 7 minute, orezul meu basmati este deja gata - fiert, un pic al dente dar nu rasfiert de tot.
Chiar ar recomanda sa-l lasati ceva mai crud. Tmpul de fierberea poate fi diferit, n functie de ce orez folositi, va ghidati dupa cele de mai sus si gustati periodic.
7. Acum este timpul sa-l scurgeti de apa, folosind o sita sau vasul de scurs paste.
8. Il treceti inapoi in cratita, stropiti cu ulei si amestecati usor.
9. Nivelati bine cu o lingura sau spatula si acoperiti cratita cu capac.
Lasati asa acoperit 15-20 de minute,  veti observa ca in acest timp orezul se va mai gati pasiv si se face mai pufos. Il amestecati atent dupa acest timp si observati textura aerata.
10. Aici vedeti textura mai de aproape.
11. Il puteti combina cu legume, carne, peste, orice va place.
Noi l-am servit cu Curry de fasole pastai, combinatie f.delicioasa.
Pofta Buna!
Salata cu fasole si sfecla rosie 

Ingrediente:
● Sfecla rosie - 400 g  (3 sfecle medii)
● Fasole uscata alba - 200 g 
● Prune uscate - 100 g  (fara samburi)
● Usturoi (catei) - 2 buc  (sau usturoi praf - un varf de lingurita)
● Ulei de floarea soarelui - 2 linguri 
● Sare,piper - 0.5 lingurite  (dupa gust)

Mod de preparare:
1. Eu am fiert mai multe fasole, si pentru alta mancare - sa nu va speriati ca atat trebuie pentru salata :)
Daca nu o aveti la conserva, o fierbeti acasa - dar as recomanda mai intai s-o puneti la inmuiat peste noapte, va fierbe mult mai repede si mai bine.
2. Se fierbe in multa apa(minim de 3 ori mai multa decat fasole), puteti adauga frunza de dafin, o ceapa si 2 linguri de ulei - va fi mai gustoasa si aromata.
3. Sfecla se fierbe clasic, in apa. 
Sau mai nou am descoperit o alta metoda - o inveliti in folie de aluminiu si o puneti la cuptor, la 200 grade pentru o ora - isi pastreaza mai bine vitaminele. Apoi o racoriti, curatati si folositi in salata.
4. Si acum partea cea mai simpla, combinam ingredientele de mai sus.
Sfecla se taie cubulete mai mari.
5. Apoi adaugati prunele taiate bucatele medii, cam cat si cele de sfecla.
6. Adaugati uleiul, usturoiul pisat(eu am pus pudra), sarea si piperul. Amestecati bine si reglati dupa gust fiecare din acestea.
Fasolea se adauga la urma, ca dupa multe amestecari sa nu se coloreze prea mult in rosu(este mai frumos sa fie in culori de contrast salata) si sa nu o zdrobiti prea tare.
7. Adaugati fasolea si amestecati usor.
8. Se poate servi ca salata sau ca mancare ca atare - calda sau rece.
Pofta Buna!
Papanasi-zarzarasi, cu miere 

Ingrediente:
● Branza de vaci - 500 g  (mai uscacioasa)
● Oua - 1 buc 
● Zahar - 2 linguri  (dupa gust)
● Bicarbonat de sodiu - 0.5 lingurite 
● Faina alba calitate superioara - 4 linguri  (plus faina pentru lucru pe masa)
● Sare - 0.25 lingurite 
● Esenta de vanilie - 1 buc 
● Ulei de floarea soarelui - 500 ml  (pt prajit)
● Miere - 5 linguri  (dupa gust)
● Zahar pudra - 1 lingurita  (optional)

Mod de preparare:
1. Se pun branza, oul, sarea, zaharul, bicarbonatul, vanilia intr-un bol, amestecati.
2. Adaugati faina, amestecati cu o lingura.
3. Presarati multa faina pe masa de lucru si cu o spatula/lingura scoateti aluatul din bol.
Este normal aluatul sa fie mai lipicios, daca puneti multa faina in el papanasii vor fi tari si deloc fragezi.
4. Nivelati usor cu mainile bila de aluat, va ajutati cu multa faina sa nu se lipeasca de maini.
5. Taiati cu un cutit bucatele mici de aluat - de marimea unei nuci aproximativ.
6. Fiecare bucatica o luati cu mainile presarate cu faina si formati bile mici.
7. Incingeti bine uleiul intr-un tuci sau tigaie mai adanca - aveti grija sa fie destul de inalt nivelul de ulei, ca papanasii sa pluteasca in el. De asta folosesc tuci mic ca sa fac 2-3 ture de papanasi, dar nivelul de ulei poate fi mai mare la cantitate relativ mai mica de ulei.
8. Dupa ce ati calit bine uleiul si s-au pus papanasii la prajit, aveti grija sa fie un foc mediu - ca sa se faca in voie si sa nu se cocoseasca.
Le rumenti frumos pe ambele parti.
9. Le scoateti pe un prosop de hartie si lasati sa se scurga de ulei.
10. Se servesc asa simple cu miere turnata peste ele - aceasta se prelinge sub papanasi si pe masa ele arata ca si cum plutesc in miere.
11. Si eventual/optional presarati cu zahar pudra.
Pofta Buna!